સરદાર 1929માં કોંગ્રેસ પ્રમુખ બની શક્યા હોત. લાહોરમાં રાવી નદીને કાંઠે પૂર્ણ સ્વરાજનો ધ્વજ સરદારને હાથે ફરક્યો હોત. 1936માં કોંગ્રેસ પ્રમુખ બની શક્યા હોત. 1946માં કોંગ્રેસ પ્રમુખ બનીને સ્વતંત્ર ભારતના પ્રથમ વડાપ્રધાન પણ એ જ બની શક્યા હોત, પણ એમણે આવું કંઈ જ કર્યું નહીં. હોઠે આવેલા પ્યાલાનો અસ્વીકાર કરીને એમણે કહ્યું, ‘હું આ લડતમાં સેનાપતિ ગાંધીજીનો સૈનિક છું. જે પદગ્રહણ કરવાની સ્વયં સેનાપતિ ના પડે એ પદ હું શી રીતે ગ્રહણ કરી શકું?’